Ludo se slavila pobjeda Hrvatske nad Rusijom i ulazak u polufinale Svjetskog prvenstva. Vatreni su hrvatskim navijačima pružili još jednu šokantnu predstavu, koju su u konačnici dobili boljim izvođenjem jedanaesteraca.

Slavilo se diljem Hrvatske, slavilo se ludo i divlje. A koliko divlje najbolje se vidi na jednom od videa koji se brzinom munje proširio društvenim mrežama. Na njemu se vidi kako navijač kroz prozor baca jedan dio kauča / naslonjača. Ako nas pogled ne vara, kauč je letio iz prizemlja ili prvog kata, nitko nije ozlijeđen, a gospodin je kauču pridodao i dres koji je svukao sa sebe i bacio kroz prozor.